|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/345** |
|  |  **(protokols Nr.14; 44.p.)** |

**Par Sveķu pamatskolas sniegto sabiedrisko ūdenssaimniecības pakalpojumu maksas cenrāža apstiprināšanu**

Pamatojoties uz Pašvaldību likuma 4.panta pirmās daļas 1.punktu, viena no pašvaldības autonomajām funkcijām ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Ūdenssaimniecības pakalpojumu likuma 6.panta otrā daļa noteic, ka vietējās pašvaldības dome nosaka maksu par ūdenssaimniecības pakalpojumiem, ko sniedz pašvaldības iestāde. Nosakot maksu par sabiedriskajiem ūdenssaimniecības pakalpojumiem, vietējā pašvaldība piemēro likumā “Par sabiedrisko pakalpojumu regulatoriem” noteiktos sabiedrisko pakalpojumu regulēšanas pamatprincipus.

Sabiedrisko ūdenssaimniecības pakalpojumu maksai jāsedz vismaz darbības un uzturēšanas izmaksas, lai varētu nodrošināt ūdenssaimniecības infrastruktūras ilgtspēju, tajā pašā laikā ūdensapgādes un kanalizācijas pakalpojumiem ir jābūt patērētājiem sociāli pieejamiem.

Sveķu pamatskola un Gulbenes novada Centrālās pārvaldes Finanšu nodaļa ir veikusi pārrēķinu Sveķu pamatskolas sabiedrisko ūdenssaimniecības pakalpojumu tarifiem. Sabiedrisko ūdenssaimniecības pakalpojuma maksā ir iekļauti izdevumi par iestādes darbinieku atalgojumu, elektroenerģiju, iekārtas, inventāra un aparatūras remontu, tehnisko apkalpošanu, kārtējā remonta materiāli, budžeta iestāžu dabas resursu nodokļa maksājumi un citi izdevumi.

Ņemot vērā visu iepriekš minēto un pamatojoties uz Pašvaldību likuma 4.panta pirmās daļas 1.punktu, Ūdenssaimniecības pakalpojuma likuma 6.panta otro daļu, Gulbenes novada pašvaldības domes 2017.gada 29.novembra noteikumu Nr. 14 “Sabiedrisko ūdenssaimniecības pakalpojumu maksas aprēķināšanas metodika Gulbenes novada pagastu pārvaldēs” (prot. Nr.16, 28.§.), kā arī Gulbenes novada pašvaldības domes Finanšu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Sveķu pamatskolas sniegto sabiedrisko ūdenssaimniecības pakalpojumu maksas cenrādi (pielikums).
2. NOTEIKT atbildīgo par lēmuma izpildi Sveķu pamatskolas direktoru.
3. UZDOT Sveķu pamatskolas direktoram rakstveidā informēt sabiedrisko ūdenssaimniecības pakalpojumu lietotājus par izmaiņām maksā par sabiedrisko ūdenssaimniecības pakalpojumu.
4. ATZĪT par spēku zaudējušu Gulbenes novada pašvaldības domes 2019.gada 25.aprīļa sēdes lēmumu “Par Sveķu internātpamatskolas sniegto sabiedrisko ūdenssaimniecības pakalpojumu maksas cenrāža apstiprināšanu” (protokols Nr.7; 25.§).
5. Lēmums stājas spēkā 2024.gada 1.augustā.

Gulbenes novada pašvaldības domes

priekšsēdētāja vietniece G.Švika

*Pielikums
Gulbenes novada pašvaldības domes 27.06.2024. lēmumam Nr. GND/2024/345*

**Sveķu pamatskolas sniegto sabiedrisko ūdenssaimniecības
pakalpojumu maksas cenrādis**

|  |  |  |  |  |  |
| --- | --- | --- | --- | --- | --- |
| **N.p.k.** | **Pakalpojuma veids** | **Mērvienība** | **Cena bez PVN (*euro*)** | **PVN (*euro*)** | **Cena ar PVN (*euro*)** |
| 1. | Sabiedriskie ūdenssaimniecības pakalpojumi daudzdzīvokļu dzīvojamajai mājai “Aduliena 1”, Jaungulbenes pagasts, Gulbenes novads: |
| 1.1. | ūdensapgādes pakalpojumi | m3 | 1,58 | 0,33 | 1,91 |
| 1.2. | kanalizācijas pakalpojumi | m3 | 1,94 | 0,41 | 2,35 |

Gulbenes novada pašvaldības domes

priekšsēdētāja vietniece G.Švika